《腊月十三日送邢婿还乡》
宋代·郑刚中

鄂渚分携惊昨梦，如今岂谓一尊同。
尘埃万里玉自润，风雨对眠床亦东。
问得平安归客子，留将思忆与衰翁。
征衫瘦着不须遽，渐向湖南春色中。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。